CELEX: 62015CN0243
Language: el
Date: 2015-05-27 00:00:00
Title: Υπόθεση C-243/15: Αίτηση προδικαστικής αποφάσεως την οποία υπέβαλε το Najvyšší súd Slovenskej republiky (Σλοβακική Δημοκρατία) στις 27 Μαΐου 2015 — Lesoochranárské zoskupenie VLK κατά Obvodný úrad Trenčín

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/18
            
         Αίτηση προδικαστικής αποφάσεως την οποία υπέβαλε το Najvyšší súd Slovenskej republiky (Σλοβακική Δημοκρατία) στις 27 Μαΐου 2015 — Lesoochranárské zoskupenie VLK κατά Obvodný úrad Trenčín
   (Υπόθεση C-243/15)
   (2015/C 279/22)
   Γλώσσα διαδικασίας: η σλοβακική
   
      Αιτούν δικαστήριο
   
   Najvyšší súd Slovenskej republiky
   
      Διάδικοι στην υπόθεση της κύριας δίκης
   
   
      Αναιρεσείουσα: Lesoochranárské zoskupenie VLK
   
      Αναιρεσίβλητη: Obvodný úrad Trenčín
   
      Παριστάμενη: Biely potok, a.s.
   
      Προδικαστικό ερώτημα
   
   Μήπως, σε περίπτωση φερόμενης προσβολής του δικαιώματος για υψηλού επιπέδου προστασία του περιβάλλοντος, όπως εφαρμόζεται, όσον αφορά την Ευρωπαϊκή Ένωση, κυρίως με την οδηγία 92/43/ΕΟΚ (1) του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας, δηλαδή ειδικά του δικαιώματος συμβολής στη λήψη της δημόσιας γνώμης όσον αφορά σχέδιο το οποίο δύναται να έχει σημαντικές επιπτώσεις σε ειδικές ζώνες διατηρήσεως οι οποίες περιλαμβάνονται στο ευρωπαϊκό οικολογικό δίκτυο με την ονομασία NATURA 2000, το δικαίωμα αποτελεσματικής προσφυγής και αμερόληπτης δίκης, το οποίο κατοχυρώνεται στο άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, καθώς και το δικαίωμα το οποίο η αναιρεσείουσα, ως μη κερδοσκοπική οργάνωση η οποία δραστηριοποιείται στον τομέα της προστασίας του περιβάλλοντος σε εθνικό επίπεδο, επικαλείται κατ’ εφαρμογήν του άρθρου 9 της Συμβάσεως για την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα, και εντός των ορίων που επισημαίνονται στην απόφαση του Δικαστηρίου της Ευρωπαϊκής Ένωσης της 8ης Μαρτίου 2011, C-240/09, Lesoochranárske zoskupenie VLK, μπορούν να εφαρμοστούν κατά τρόπο δίκαιο επίσης όταν εθνικό δικαστήριο περατώνει τον δικαστικό έλεγχο σε διαφορά με αντικείμενο απόφαση η οποία αρνείται να αναγνωρίσει στην εν λόγω οργάνωση την ιδιότητα του μέρους σε διοικητική διαδικασία αδειοδοτήσεως, όπως συνέβη εν προκειμένω, και δίνει στην εν λόγω οργάνωση τη σύσταση να ασκήσει προσφυγή λόγω του αποκλεισμού της από την πιο πάνω διοικητική διαδικασία;
   
      (1)  ΕΕ L 206, σ. 7.